Развојна агенција Србије и Привредна комора Србије заједнички, у складу са Програмом интернационализације привредних друштава број: 1-01-110-13/2019 од 30.10.2019. године, објављују

**ЈАВНИ ПОЗИВ ЗА УЧЕШЋЕ НА КИНЕСКОМ МЕЂУНАРОДНОМ УВОЗНОМ САЈМУ „CHINA INTERNATIONAL IMPORT EXPO“,**

**ШАНГАЈ, НР КИНА**

Развојна агенција Србије и Привредна комора Србије организују наступ српских привредника у оквиру националног штанда Србије на на предстојећем 3. Кинеском међународном увозном сајму “China International Import Expo” који ће се одржати у Шангају, НР Кина, у периоду од 05. до 10. новембра 2020. године.

Наступ на међународном сајму омогућава излагачима да представе своје производе и пласирају их на нова тржишта, као и да поспеше постојеће и стекну нове пословне контакте.

“China International Import Expo” чији су организатори Влада Народне Републике Кине и Кинески међународни увозно-извозни биро (China International Import Expo Bureau) одржава се у циљу подстицања увоза стране робе и услуга у Кину, а у складу са настојањем Кине да промовише глобализацију и отвореност тржишта.

Од овог сајма се очекује да буде платформа на којој би земље учеснице представиле своје економске потенцијале и добиле прилику да остваре контакте са кинеским партнерима. Очекује се учешће представника више од 100 земаља и региона, као и 150.000 професионалних купаца из Кине и других земаља.

На сајму “China International Import Expo” Србије ће се представити са националним штандом у хали за прехрамбену индустрију.

Развојна агенција Србије сноси трошкове закупа простора и изградње штанда док излагачи сносе трошкове **партиципације која износи 1.000 евра** (у динарској противвредности по средњем курсу НБС на дан регистрације менице у Регистру меница од стране излагача).

Излагачи самостално организују и сносе трошкове пута, смештаја и транспорта експоната.

Право на учешће на националном штанду на сајму имају привредна друштва која испуњавају следеће услове:

1. да су регистровани у Агенцији за привредне регистре Републике Србије;
2. да је претежна делатност привредних субјеката производња и прерада из делатности из које је сајам, а у случају великих привредних друштава који су регистровани за другу делатност да имају регистрован огранак који се бави производњом или прерадом из делатности из које је сајам;
3. да су измирили све обавезе по основу пореза и доприноса;
4. да над њима није покренут претходни стечајни поступак, стечајни поступак или поступак ликвидације;
5. да су да су у претходној години извозили своју робу на бар једно инострано тржиште;
6. да нису у тешкоћама[[1]](#footnote-1).

Документација коју је потребно доставит:

1. Образац 1 – Пријава (попуњена, потписана и оверена);
2. Испуњеност услова делатности ће се проверавати на основу шифре делатности под којом је привредни субјекат регистрован у АПР. Изузетно, у случају да се претежна шифра привредног субјекта односи на другу делатност, а привредни субјекат обавља и делатност која је предвиђена као услов, потребно је доставити образложење и доказ за обављање те делатности;
3. Образац 2 - Изјаву да Подносилац пријаве није у тешкоћама, да није регистрован претходни стечајни поступак, стечајни поступак или поступак ликвидације;
4. Уверење надлежне пореске управе да је Подносилац пријаве измирио све јавне приходе (порезе и доприносе), које не сме бити старије од три месеца од датума објављивања јавног позива (оригинал или фотокопија);
5. Меница са меничним писмом и копијом картона депонованих потписа овлашћених лица Подносиоца пријаве, као средство обезбеђења, у случају да се утврди непоштовање уговорних обавеза. Уз меницу се доставља и копија захтева Подносиоца пријаве за регистрацију те менице у Регистру меница и овлашћења Народне банке Србије, који је оверен од стране пословне банке Подносиоца пријаве, као и одштампани образац „Резултати претраге меница - Народна банка Србије“, са веб сајта НБС.

За потребе сајма, попуните и доставите документ Letter of Authorization (на крају документа уписује се назив фирме, датум и печат) који је доступан у склопу документације.

Организатори задржавају право да, уколико је потребно, затраже додатну документацију од Подносиоца пријаве.

**Организатори задржавају право да откажу организацију заједничког наступа на сајму у случају отказивања или одлагања одржавања самог сајма или ако процене да постоје разлози који угрожавају здравље и безбедност излагача.**

Пријава са комплетном пратећом документацијом доставља се **Развојној агенцији Србије, у назначеном року,** на адресу **sajmovi@ras.gov.rs и Београд, Кнеза Милоша 12, са назнаком за Јавни позив за учешће на међународном сајму CIIE.**

**Само пријаве са потпуном документацијом, достављене на горе поменуту адресу сматраће се валидним.**

**Рок за подношење пријаве је 22.06.2020. године**

Испуњеност услова и озбор излагача утврђују организатори у складу са Програмом интернационализације привредних друштава. Програм интернационализације привредних

1. У смислу Уредбе о правилима за доделу државне помоћи [↑](#footnote-ref-1)